Document ID: 31995R2027

Padomes Regula (EK) nr. 2027/95
(1995. gada 15. jūnijs),
ar ko izveido zvejas intensitātes vadības sistēmu saistībā ar noteiktiem zvejas apgabaliem un resursiem
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu,
ņemot vērā Padomes 1992. gada 20. decembra Regulu (EEK) Nr. 3760/92, ar ko izveido Kopienas sistēmu zivsaimniecībai un akvakultūrai [1], un jo īpaši tās 8. panta 4. punktu,
ņemot vērā Komisijas priekšlikumu,
tā kā Padomes 1995. gada 27. marta Regula (EK) Nr. 685/95 par zvejas intensitātes vadību attiecībā uz noteiktiem Kopienas zvejas apgabaliem un resursiem [2] nosaka zvejas intensitātes vadības sistēmas ieviešanas kritērijus un procedūras ICES Vb, VI, VII, VIII, IX un X zonā un CECAF apgabalos 34.1.1, 34.1.2 un 34.2.0;
tā kā, ievērojot minētās regulas 5. pantu, dalībvalstis ir iesniegušas Komisijai katras zivsaimniecības nozares nosaukto kuģu sarakstus, vajadzīgās zvejas intensitātes novērtējumu katrai zivsaimniecības nozarei un, ja vajadzīgs, ziņas par ierosinātajiem zvejas intensitātes regulēšanas pasākumiem;
tā kā, pamatojoties uz dalībvalstu iesniegto informāciju, un saskaņā ar iepriekšminētajā regulā izklāstītajiem kritērijiem ir jānosaka maksimālā zvejas intensitāte katrai dalībvalstij un katrai zivsaimniecības nozarei, kā noteikts minētās regulas 3. panta 1. punktā, lai izvairītos no jebkādas pašreizējās kopējās zvejas intensitātes palielināšanās attiecīgajos apgabalos;
tā kā karoga dalībvalstis atbild par zvejas intensitātes vadību un tā kā zvejas intensitātes kontroles nolūkā dalībvalstīm būtu jāņem vērā zvejas intensitātes kvotas apmaiņas ietekme;
tā kā būtu jānosaka, ka Komisija pēc kādas dalībvalsts lūguma var noteikt piemērošanas procedūras, kas paredzētas Regulas (EK) Nr. 685/95 6. panta 2. punkta otrajā daļā;
tā kā būtu jānosaka, ka Komisija var pēc dalībvalsts lūguma pārskatīt tās maksimālo zvejas intensitāti saskaņā ar Regulā (EK) Nr. 685/95 izklāstītajiem nosacījumiem;
tā kā zvejas intensitātes vadības pasākumu efektivitāte katrā zivsaimniecības nozarē ir atkarīga no inspekcijas un kontroles pasākumiem, kā noteikts kopējās zivsaimniecības politikas attiecīgajos noteikumos un jo īpaši tajos, kas izklāstīti Padomes 1993. gada 12. oktobra Regulā (EEK) Nr. 2847/93, ar ko izveido kopējā zivsaimniecības politikā izmantojamo kontroles sistēmu [3],
IR PIEŅĒMUSI ŠO REGULU.
1. pants
Šī regula izveido zvejas intensitātes vadības sistēmu ICES Vb, VI, VII, VIII, IX un X zonā un CECAF apgabalos 34.1.1, 34.1.2 un 34.2.0.
2. pants
Gada maksimālā zvejas intensitāte katrai dalībvalstij un katrai zivsaimniecības nozarei ir tāda, kā norādīts pielikumā.
3. pants
1. Maksimālā zvejas intensitāte, kas minēta 2. pantā, neierobežo kvotas apmaiņas, ko veic, ievērojot Regulas (EEK) Nr. 3760/92 9. panta 1. punktu, un pārdales un/vai atlaides, ko veic, ievērojot Regulas (EEK) Nr. 2847/93 21. panta 4. punktu, 23. panta 1. punktu un 32. panta 2. punktu.
2. Ja dalībvalstis nolemj apmainīt visas tām piešķirtās zvejas iespējas vai daļu no tām, tās informē Komisiju ne tikai par šo apmaiņu, bet arī par zvejas intensitāti, kas ar to saistīta, saskaņā ar vienošanos šo valstu starpā.
Kvotu pārdales un/vai atlaižu gadījumā dalībvalstis informē Komisiju par zvejas intensitāti, kas atbilst šādām pārdalēm un/vai atlaidēm.
3. Attiecīgās dalībvalstis pielāgo savas zvejas intensitātes maksimālo līmeni atbilstīgi:
a) kvotu apmaiņām un
b) pārdalēm un/vai atlaidēm.
4. pants
Pēc dalībvalsts lūguma saskaņā ar Regulas (EEK) Nr. 3760/92 18. pantā paredzēto kārtību Komisija:
- drīkst noteikt ieviešanas pasākumus, kas minēti Regulas (EK) Nr. 685/95 6. panta 2. punkta otrajā daļā,
- veic attiecīgus pasākumus, lai šī dalībvalsts varētu nozvejot savas kvotas saskaņā ar Regulas (EK) Nr. 685/95 6. panta 2. punkta trešo daļu.
5. pants
Šī regula stājas spēkā septītajā dienā pēc tās publicēšanas Eiropas Kopienu Oficiālajā Vēstnesī.
To piemēro no 1996. gada 1. janvāra.
Šī regula uzliek saistības kopumā un ir tieši piemērojama visās dalībvalstīs.
Luksemburgā, 1995. gada 15. jūnijā

Labels: 6